# Arnsteins

### Fra Wikipedia, den frie encyklopedi

Arnsteins er et norsk gammeldansorkester dannet i Trøndelag på 1970-tallet. Den opprinnelige besetningen bestod av Arnstein Moen på trekkspill og sang, Håkon Renanger på vokal og gitar, Per Haugan på bass og sang og Knut Sjøvold på trekkspill. De etablerte seg raskt som et populært gammeldanskorkester og fikk den norske sølvplaten i 1980 for det gode salget av «Gammeldansens Beste 3» [1]. I tillegg til selvskrevet materiale spilte bandet også en del skandinaviske standardlåter, fortrinnsvis av komponister som Carl Jularbo, Alf Prøysen, Thore Skogman og Evert Taube. Blant de mest kjente låtene finner vi Tjo og hei og itjnå ainna, Piggsvinskinnet, Jammen va det livat og Vi fann livet.

Ved enkelte spillejobber, på 1980-tallet, ble den opprinnelige besetningen av og til supplert med ytterligere musikere, deriblant Kai Bierman på trommer, Kjell Karlsen på steel-gitar og Per Johnny Norlén på fele. Karlsen ble senere medlem av the The International Tussler Society.

I tillegg til originalmedlemmene Arnstein Moen (trekkspill/sang) og Håkon Renanger (gitar/sang) har den senere utgaven av orkesteret bestått av Per Adolfsen (trekkspill/synth/sang), Harry Fuglem (trommer), Per Johnny Norlen (fele/bass/sang) og Jostein Sveen (gitar/bass/sang). Med denne besetningen gjennomførte bandet flere Nord-Amerikanske turneer, deriblant et eget gammeldanscruise med cruiseskipet S/S "Norway [2] [3].

I 2005 ble den opprinnelige besetningen med Moen, Renanger, Sjøvold og Haugan gjenforent i forbindelse med at orkesteret feiret 30 års jubileum. Samme år ble også de fem første plateinnspillingene utgitt på nytt, denne gang i cd-format.

Blant bandets samarbeidspartnere finner vi blant andre den trønderske trubaduren og forfatteren Hans Rotmo og den tidligere platedirektøren Gunnar Hordvik (1952-2005).

## [rediger] Plateutgivelser

- Gammeldansens Beste (Arctic Records, 1976)
- Gammeldansens Beste 2 (Arctic Records, 1977)
- Gammeldansens Beste 3 (Arctic Records, 1978)
- Gammeldansens Beste 4 - og nogo attåt (Arctic Records, 1980)
- Arnsteins Beste (Arctic Records, 1980)
- Arnsteins original
- Arnsteins med ny steel
- Flygende teppe (1988)
- Superveteranan (1990)
- Midtsommerdansen (1994)
- Rugsvekursen (1995)
- Trønder-trøkk med Arnsteins (1998)

## [rediger] Referanser

1. ^ Baksideomtale platecover, Arnsteins - Gammeldansens beste 4, Arctic Records 1980
2. ^ Aftenposten Morgen. «OVERBLIKK Gammeldans på "Norway». Aftenposten, 23.06.1992
3. ^ Bergens Tidende Morgen. «Programomtale: 19.30 NRK1/Glade trøndere». Bergens Tidende , 12.07.1996

## [rediger] Eksterne lenker

- Arnsteins på nett
- Diskografi.no - Arnsteins

Hentet fra «http://no.wikipedia.org../../../a/r/n/Arnsteins.html»

Kategori: Norske musikalske grupper

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk